Mõned aastad tagasi
tundsin, et olin jäänud paigalseisu,
seega otsustasin järgida suurt
ameerika filosoofi, Morgan Spurlock'i
ja proovida midagi uut, 30 päeva.
Idee ise on tegelikult üsna lihtne.
Mõtle millestki, mida oled alati tahtnud oma elule lisada
ja proovi seda järgnevad 30 päeva.
Selgub, et 30 päeva
on täpselt paras aeg selleks,
et lisada uus harjumus või loobuda mõnest --
nagu uudiste vaatamine --
oma elus.
On mõned asjad, mida ma õppisin nende 30-päevaste väljakutsetega.
Esiteks,
mööda tuhisevate ja unustatud kuude asemel
oli aeg hulga meeldejäävam.
See siin oli osa väljakutsest teha kuu aega iga päev üks foto.
Ma mäletan täpselt, kus ma olin
ja mida ma tegin tol päeval.
Ma panin ka tähele,
et kui hakkasin tegema rohkem ja raskemaid 30-päeva väljakutseid,
siis mu enesekindlus kasvas.
Ma muutusin laua taga olesklevast arvutinohikust
selliseks tüübiks, kes sõidab jalgrattaga tööle --
lõbu pärast.
Veel eelmisel aastal matkasin Kilimanjaro mäe otsa,
mis on kõrgeim mägi Aafrikas.
Ma poleks iial olnud nii seiklushimuline
enne oma 30-päeva väljakutsete alustamist.
Lisaks mõistsin,
et kui sa midagi tõeliselt tahad,
suudad sa 30 päeva teha mida iganes.
Oled sa kunagi tahtnud romaani kirjutada?
Igas novembris
püüavad kümned tuhanded inimesed
kirjutada oma 50 000-sõnalise romaani
30 päevaga.
Nagu selgub, pead sa kõigest
kirjutama 1667 sõna päevas,
kuu aega.
Ja nii ma tegingi.
Muuseas, nipp on mitte minna magama enne,
kui oled päeva sõnade arvu täis kirjutanud.
Sa võid olla unevaeguses,
kuid sa saad oma romaani valmis.
Kas mu raamat on siis järgmine suur ameerika romaan?
Ei. Ma kirjutasin selle kuu ajaga.
See on kohutav.
Kuid oma ülejäänud elu jooksul,
kui peaksin TEDi peol John Hodgman'i kohtama,
ei pea ma ütlema:
"Ma olen arvutiteadlane."
Ei, ei, kui tahan, saan öelda: "Ma olen romaanikirjanik."
(naer)
Seega veel üks asi, mida tahaksin mainida.
Ma õppisin, et kui tegin väikeseid jätkusuutlikke muudatusi,
asju, mida saaksin jätkata,
oli tõenäosem, et nad jäid püsima.
Suurtes ja hulludes väljakutsetes pole midagi halba.
Tegelikult on need väga lõbusad.
Aga on vähetõenäosem, et nad jäävad püsima.
Kui ma loobusin suhkrust 30 päevaks,
nägi 31. päev välja selline.
(naer)
Nii et siin on minu küsimus sulle:
Mida sa ootad?
Ma garanteerin, et järgnevad 30 päeva
mööduvad,
soovid sa seda või ei,
seega miks mitte mõelda millestki,
mida oled alati tahtnud proovida
ja anda sellele võimalus
järgneva 30 päeva jooksul.
Tänan!
(aplaus)